                                            dom
afsagt den 28. januar 2015 af østre landsrets 1. afdeling
(landsdommerne jan uffe rasmussen, sanne kolmos og henrik s. øe (kst.) med doms-
mænd).
1. afd. nr. s-2509-14:
anklagemyndigheden
mod
t
(advokat jeppe søndergaard, besk.)
nykøbing falster rets dom af 2. september 2014 (1-3769/2014) er anket af anklagemyn-
digheden med påstand om skærpelse.
t har påstået stadfæstelse.
lalandias erstatningskrav mod tiltalte i sagen udgør 434.883,26 kr., som tiltalte ved ude-
blivelsesdom er dømt til at betale.
supplerende om sagen og tiltaltes forklaring om baggrunden for bombetruslerne om
de enkelte bombetrusler fremgår af sagen, at bombetruslen den 15. august 2014, som blev
anmeldt kl. 18.18, blev fremsat ved, at der umiddelbart forud for anmeldelsen ved et
kasseapparat i en restauration i lalandia blev fundet en seddel, hvorpå var angivet, at der i
centeret var placeret en bombe, som ville sprænge kl. 20.30. efter orientering af personalet
blev der via centerets højtalere udsendt en melding om, at alle gæster skulle forlade cente-
ret. afspærringen blev ophævet den 16. august 2014, kl. 02.38.
 ved bombetruslen den 16. august 2014 - med angivet gerningstidspunkt kl. 15.35 og an-
meldelsestidspunkt kl. 17.34 - fandt køkkenchefen en seddel ved samme restaurations sa-
latbar med teksten (ifølge anmeldelsesrapport): ”tik tak tik tak. i går var det sjov, i dag
er alvor. 2030 igen i centeret. i dør idag. må allah´s vrede ramme jer. buum”. evakuering
og afspærring blev iværksat kl. 18.25. tiltalte oplyste kl. 21.05, at han havde genkendt en
mand på den vestlige side af lalandia langs vandet, som både fredag og lørdag havde ud-
vist mistænkelig adfærd på området. da tiltalte rettede henvendelse til personen, undløb
vedkommende. tiltalte fremkom over for politiet med et signalement af manden, som po-
litiet herefter eftersøgte. afspærringen blev ophævet kl. 00.30.
trusselsbrevet vedrørende bombetruslen den 17. august 2014 blev fundet kl. 17.35 og an-
meldt kl. 17.45. tiltalte blev anholdt kl. 20.35. afspærringen blev ophævet den 18. august
2014 kl. 6.30.
det er intet oplyst om politiets og redningsmandskabets anslåede tidsforbrug i forbindelse
med de tre bombetrusler eller om antallet af gæster i centeret.
tiltalte har om sagen forklaret blandt andet, at han var ansat som tjener på lalandia med
30 arbejdstimer om måneden. i august 2014 havde han arbejdet på feriecenteret i 1½ år.
når han i byretten forklarede, at han gjorde det af dumhed og måske også for at vise la-
landia, at ”han kunne noget af hensyn til sit arbejde”, mente han, at han alle tre gange
gerne over for ledelsen ville kunne vise, at han kunne håndtere en krisesituation og med-
virke til at evakuere folk. han havde ikke for at bevare sit job behov for at vise, hvad han
kunne.
tiltaltes personlige forhold
der er fremlagt et brev af 5. januar 2015 fra uddannelsesleder ann-berit schelde, syge-
plejerskeuddannelsen university college, sjælland, hvoraf fremgår, at tiltalte er optaget på
sygeplejerskeuddannelsen med speciale i diabetes til studiestart den 23. februar 2015, og at
tiltalte har underrettet skolen om denne straffesag. studiepladsen er dog betinget af føl-
gende vilkår:
        ”[tiltalte] skal udføre den givet straf på 40 timers samfundstjeneste, [tiltalte]
       skal passe sit studie jf. skolens retningslinjer, hvilket han også har givet udtryk
       for han vil og endeligt er det et krav fra skolens side, at [tiltalte] holder sig fra
       kriminalitet.
       university college sjælland skal dog gøre opmærksom på, at hvis [tiltalte]
       i forbindelse med den nye retssag, som han for nylig har oplyst os om, idøm-
       mes en fængselsstraf, så vil university college sjælland ikke kunne til-
       byde studiepladsen til [tiltalte], da dette vil give problemer jf. skolens retnings-
       linjer omkring pensum, fravær, aflevering, eksamen ol.”
der er endvidere fremlagt en indkaldelsesordre til tiltalte fra antvorskov kaserne, sla-
gelse, med mødetidspunkt den 2. februar 2015. indkaldelsesperioden er 4 måneder.
tiltalte har i landsretten endvidere om sine personlige forhold forklaret blandt andet, at han
fortsat bor hos sine forældre og har samme kæreste. han skal flytte til slagelse, når han
skal påbegynde uddannelsen til sygeplejerske. efter aftale med ham har lalandia fået af-
sagt en udeblivelsesdom over ham på erstatningsbeløbet, og han er i gang med drøftelser
med lalandia om en afdragsordning, hvor det er planen, at han så længe, han studerer, skal
afdrage sin gæld med 500 kr. om måneden. for tiden arbejder han som fitnessinstruktør og
endvidere som tjener på et hotel, som er bekendt med denne sag. når han møder op til
værnepligten den 2. februar 2015, vil han straks søge orlov for at kunne begynde på syge-
plejerskeskolen i september 2015, hvilket skolen er indforstået med.
eventuel større nuancering af strafudmålingen
ud over det i østre landsrets ankedom af 11. juli 2014 (u 2014.3302ø) gengivne om
rigsadvokatens brev af 24. marts 2014 og justitsministerens svar af 19. februar 2014 på
spørgsmål nr. 388 (alm. del) fra folketingets retsudvalg har anklagemyndigheden navnlig
henvist til en række avisartikler om emnet og justitsministerens svar af 18. november 2014
på spørgsmål nr. 86 (alm. del) fra folketingets retsudvalg, hvori er anført blandt andet:
       ”…
       jeg kan endvidere oplyse, at der med henblik på koordinering af, hvilke gene-
       relle emner der på det strafferetlige område bør søges indbragt for højesteret,
       er etableret et forum bestående af repræsentanter for rigsadvokaten, de regio-
       nale statsadvokater samt forsvarsadvokaterne. på forummets seneste møde i
       september 2014 var der enighed om at udpege blandt andet strafudmålingen i
       sager om bombetrusler som et fokusområde, som det vil være hensigtsmæssigt
       at få højesterets stillingtagen til.
        med henblik på at afklare, om der bør ske en større nuancering i strafudmålin-
       gen i sager om bombetrusler, vil anklagemyndigheden på den baggrund søge at
       indbringe egnede sager for højesteret om strafniveauet i de mere alvorlige sa-
       ger, hvor der – ud over udrykning af politi og redningsmandskab – er tale om
       for eksempel mere vidtrækkende økonomiske konsekvenser for de berørte,
       herunder med henblik på nærmere afklaring af hvilke forhold der skal tillægges
       skærpende betydning i forhold til strafudmålingen.”
       … jeg noterer mig med tilfredshed, at rigsadvokaten har anført, at anklage-
       myndigheden med henblik på at afklare, om der bør ske en større nuancering i
       strafudmålingen i sager om bombetrusler, vil søge at indbringe egnede sager
       for højesteret.”
landsrettens begrundelse og resultat
straffen forhøjes til fængsel i 3 måneder. landsretten har ved strafudmålingen lagt vægt på
lovovertrædelsernes grovhed og tiltaltes faste forsæt, hvor han tre dage i træk fremsatte
bombetrusler mod sin arbejdsplads, hvilket medførte ugrundet udrykning af politi og red-
ningsmandskab, evakuering og bevogtning af feriecenteret samt efterforskning til følge.
der er endvidere lagt vægt på de økonomiske konsekvenser for arbejdsgiveren, som tiltalte
påførte et tab på knap 435.000 kr.
tre dommere finder under hensyn til tiltaltes gode personlige forhold, at to måneder af
straffen på fængsel i tre måneder kan gøres betinget med vilkår om samfundstjeneste, jf.
straffelovens § 58, stk. 1, jf. § 64.
andre tre dommere finder af de samme grunde som anført vedrørende strafudmålingen, at
der uanset tiltaltes gode personlige forhold ikke er grundlag for at fravige udgangspunktet
om ubetinget frihedsstraf, heller ikke i form af en betinget straf med vilkår om samfunds-
tjeneste.
efter udfaldet af stemmeafgivningen straffes tiltalte med en kombinationsdom med vilkår
om samfundstjeneste. dommens nærmere vilkår er som nedenfor bestemt.
                                   thi kendes for ret:
byrettens dom i sagen mod t ændres, således at han straffes med fængsel i 3 måneder.
2 måneder af straffen skal ikke fuldbyrdes, hvis tiltalte overholder følgende betingelser:
     -   tiltalte må ikke begå noget strafbart i en prøvetid på 2 år fra endelig dom,
    -   tiltalte skal inden for en længstetid på 6 måneder fra endelig dom udføre
        ulønnet samfundstjeneste i 60 timer, og
    -   tiltalte skal være under tilsyn af kriminalforsorgen i prøvetiden. prøvetiden
        ophører dog ved længstetidens udløb.
tiltalte skal betale sagens omkostninger for landsretten.
